kardosdrur/scandi-wiki huggingface dataset:
Stor rosetmos

Stor rosetmos (Rhodobryum roseum) er et ret almindeligt mos i Danmark i skove og krat. Det videnskabelige navn roseum kommer af det gamle latinske ord for rose, rosa.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 

Bryaceae
Planter i Danmark
Jens Kristian Jensen (gymnast)

Jens Kristian Jensen (22. marts 1885 i Pedersborg – 27. marts 1956 i Vordingborg) var en dansk gymnast som deltog i OL 1912 i Stockholm.

Jensen vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Eksterne henvisninger 
 Jens Kristian Jensen Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1912
Søren Alfred Jensen

Søren Alfred Jensen (22. maj 1891 i Veerst – 16. maj 1978 i Denver) var en dansk gymnast som deltog i OL 1912 i Stockholm.

Jensen vandt en sølvmedalje i gymnastik under OL 1912 i Stockholm. Han var med på det danske hold som kom på en andenplads for hold i svensk system. Hold fra tre nationer var med i konkurrencen, der blev afholdt på Stockholms Stadion.

Eksterne henvisninger 
 Søren Alfred Jensen Biography and Olympic Results – Olympics at Sports-Reference.com  

Gymnaster fra Danmark
Olympiske sølvmedaljevindere fra Danmark
Deltagere for Danmark ved sommer-OL 1912
Børnebyen

Børnebyen er et rekreativt område på ca. 7 tønder land, som indeholder 200 små grunde, der ligger sydøst for Vollsmose i Odense Kommune.

Området huser en række forskellige dyr bl.a. høns, geder, kaniner og marsvin.

Mellem 1974 og 1975 begyndte nogle afdelingsbestyrelser at arbejde for oprettelsen af Børnebyen. I 1978 blev der holdt et møde med den daværende rådmand for Magistratens 4. afdeling, Robert Dalskov Andersen. I november 1979 blev der foreslået et lokalplan, som blev godkendt af byrådet den 19. december 1979. I 1981 åbnede Børnebyen.

Eksterne henvisninger 
 Børnebyen 
 Historien bag Børnebyen

Haveanlæg i Odense
Etableret i 1981
Frederick Barrett

Frederick Whitfield Barrett (født 20. juni 1875 i Cork, Irland, død 7. november 1949 i Swindon) var en britisk polospiller som deltog i OL 1920 i Antwerpen og 1924 i Paris.

Barrett blev olympisk mester i polo under OL 1920 i Antwerpen med det britiske hold, der også havde Teignmouth Melville, Vivian Lockett og John Wodehouse med.

Fire år senere vandt han en bronzemedalje under OL 1924 i Paris med det britiske hold, mens Argentina og USA vandt sølv og guld. De andre på holdet var Dennis Bingham, Frederick Guest og Percival Wise.

Eksterne henvisninger 
 

Polospillere fra Storbritannien
Personer fra Cork
World Wide Views on Biodiversity

World Wide Views on Biodiversity er et globalt projekt om biodiversitet, der udspringer af et tilsvarende om global opvarmning.

Mødeformen er udviklet efter dansk forbillede af Teknologirådet og forløber i en række temarunder, der hver indledes med en kort introduktion og en film. Herefter debatterer borgerne en serie spørgsmål i grupper, og sidst i hver runde stemmer de personligt på én af flere muligheder. I de fire debattemaer indgår blandt andet koralrev, bæredygtig landbrugsdrift, beskyttelse af biodiversitet i ulande og overudnyttelse af havets ressourcer.

Lørdag den 15. september 2012 mødtes 3.000 borgere ved 34 møder i 25 lande for at debattere og afgive deres stemme om betingelserne for klodens dyr og planter i fremtiden. Resultaterne bliver præsenteret på FN's konference om biodiversitet i Indien i oktober, og er borgernes indstilling til at stoppe tilbagegangen i naturens mangfoldighed frem mod 2020.

De 34 møder blev afholdt kloden rundt i løbet af det samme døgn, og verden over modtog de deltagende borgere på forhånd det samme informationsmateriale. I løbet af dagen blev afstemningsresultaterne præsenteret online.

Projektet er igangsat af FN's biodiversitetssekretariat, Miljøministeriet og Teknologirådet. Det bygger på de erfaringer, man har gennem det første globale borgerinddragelsesprojekt nogensinde, World Wide Views on Global Warming, som involverede ca. 4.000 borgere i 38 lande.

Bl.a. Miljøministeriet, Villum Fonden og Japan Biodiversity Fund yder økonomisk støtte til arbejdet.

Eksterne henvisninger 
 Hjemmeside
 Resultater og informationsmateriale

Miljøpolitik
Renault Fluence

Renault Fluence er en firedørs sedan fra den franske bilfabrikant Renault. Bilen bygges ligesom forgængeren Mégane Sport Sedan af Oyak-Renault i Bursa, Tyrkiet og bygger på samme tekniske basis som Renault Mégane, Renault Scénic og Samsung SM3.

Afhængigt af land findes Fluence i forskellige udførelser og med forskellige motorer med effekt fra 66 kW (90 hk) (1.5 dCi) til 103 kW (140 hk) (2.0 16V).

Fluence's konkurrenter er primært Chevrolet Cruze, Mitsubishi Lancer og Volkswagen Jetta.

Med Renault Fluence Z.E. findes der en version med ren eldrift. Denne version er den eneste Fluence, som markedsføres officielt i Danmark.

Eksterne henvisninger 

 Officielt websted 

Fluence
Små mellemklassebiler
Elbiler
Forhjulstrukne biler
Biler introduceret i 2009
Biler fra 2000'erne
Biler fra 2010'erne
Aktuator

En aktuator er en type af motor til at bevæge eller styre en mekanisme eller et system.

Aktuatoren fungerer med en energikilde, sædvanligvis i form af elektrisk energi, hydraulisk trykforskel eller pneumatik trykforskel - og omsætter denne energi til en eller anden slags mekanisk bevægelse.

En aktuator er mekanismen med hvilken en agentenhed kan interagere med et miljø. Agentenheden kan enten være en kunstig intelligens enhed eller enhver anden autonom skabning (menneske, andre dyr, osv.).

Et eksempel på aktuatorer er en servomekanisme. En servomekanisme kan f.eks. anvendes til at lukke vinduer op og i, i en viskerrobot, styre roret på et skib og styre styreflader på en flyvemaskine.

Se også 
 IEEE 1451
 Robot
 Linear aktuator
 Hydraulisk aktuator
 Pneumatisk aktuator

Eksterne henvisninger
Lineær aktuator

En lineær aktuator er en aktuator, som skaber en bevægelse i en lige linje, i modsætning til en cirkulær bevægelse i en konventionel elektrisk motor.

Lineære aktuatorer anvendes i maskinværktøjer og industri maskineri, i computerudstyr såsom diskettedrev og printere, til ventiler og dæmpere - og mange andre steder hvor linear bevægelse er ønsket.

Hydraulisk eller pneumatiske cylindere producerer linear bevægelse; mange andre mekanismer anvendes til at omdanne en cirkulær bevægelse til en lineær bevægelse, som f.eks. en svingplade eller en krumtapmekanisme.

Teleskopisk linear aktuator 

Teleskopiske lineære aktuatorer er specialiserede lineære aktuatorer anvendt hvor pladsbegrænsninger eller andre krav er krævet. Deres bevægelsesrækkevidde er mange gange større end længden af aktuatorenheden.  

En almindelig type er lavet af koaksiale rør med omtrent samme længde, som kan skubbe en arm forbundet til et af rørene og trække armen ind igen, ligesom et ærme.

Andre mere specialiserede teleskopiske aktuatorer anvender en stiv arm når udstrukken og som kan foldes sammen eller skilles ad når trukket ind. Eksempler på teleskopiske lineære aktuatorer omfatter:
 Heliske båndaktuator
 Stiv bælteaktuator
 Stiv kædeaktuator
 Segmenteret spindle

Eksterne henvisninger 

 27. aug 2008, ing.dk: Ny dansk aktuator ligner et indisk trylletov 
 Leo Dorst's Lego linear actuator

Aktuatorer
William Henry Dean

William Henry Dean (6. februar 1887 – 2. maj 1949) var en britisk vandpolospiller som deltog i OL 1920 i Antwerpen.

Cornet blev olympisk mester i vandpolo under OL 1920 i Antwerpen. Han var med på det britiske vandpolohold som vandt guld.

Eksterne henvisninger 

Vandpolospillere fra Storbritannien
Friedrich Bergius

Friedrich Karl Rudolf Bergius (født 11. oktober 1884 i Wrocław, død 30. marts 1949 i Buenos Aires) var en tysk kemiker og nobelprismodtager. Han modtog Nobelprisen i kemi i 1931 sammen med Carl Bosch for deres bidrag til kemisk højtryksmetoder.

Eksterne henvisninger 

Kemikere fra Tyskland
Nobelprismodtagere i kemi
Nobelprismodtagere fra Tyskland
Tyskere i 1800-tallet
Tyskere i 1900-tallet
Rhodobryum

Rhodobryum (Rosetmos) er en slægt af mosser med 36 arter i verden, hvoraf en enkelt findes i Danmark. Rhodobryum kan oversættes 'rosenmos' (fra græsk rhodon 'rose' og bryon 'mos') og hentyder til mossets store rosetstillede blade, der minder om blosterbladene hos en rose.

 Stor Rosetmos Rhodobryum roseum

Kilder 
 Smith, A. J. E. The Moss Flora of Britain and Ireland, 2004, Cambridge University Press, .
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument

Mosslægter
Bryaceae
Plænekransemos

Plænekransemos (Rhytidiadelphus squarrosus), ofte skrevet plæne-kransemos, er et meget almindeligt mos i Danmark langs veje i skove, i enge eller på græsplæner. Det videnskabelige navn skyldes de squarrøse blade.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .

Eksterne henvisninger 

Hylocomiaceae
Planter i Danmark
Hyundai i30 (GD)

Hyundai i30 (GD) er den anden generation af personbilsmodellen Hyundai i30 fra den koreanske bilfabrikant Hyundai Motor.

Den femdørs hatchbackudgave introduceredes på Frankfurt Motor Show i september 2011 og kom på det danske marked i marts 2012. Dermed afløste modellen efter kun fire et halvt år forgængeren Hyundai i30 (FD). Stationcarversionen udvidede programmet i juni 2012, mens den tredørs hatchbackudgave (Coupé) fulgte i februar 2013.

Ifølge Hyundai bruger i30 blue 1,6 CRDi kun 3,7 liter diesel pr. 100 km og udleder 97 gram CO pr. kilometer, hvilket placerer modellen i energiklasse A+.

Karrosserivarianter 
 Femdørs hatchback (oktober 2011 −)
 Femdørs stationcar (juni 2012, og kom i handelen i DK, efteråret 2012 −)
 Tredørs hatchback (Coupé, februar 2013 −)

Teknik 
Den under den interne betegnelse GD udviklede og i første omgang i Sydkorea byggede bil deler platform og teknisk basis med Kia cee'd. Hyundai Motor Manufacturing Czech fremstiller i30 i Nošovice, Tjekkiet og disse biler har betegnelsen GDH.

Tekniske specifikationer 
Tekniske data Hyundai i30 femdørs (2011−) 

Tekniske data Hyundai i30 stationcar (2012−) 

Tekniske data Hyundai i30 tredørs (2013−)

Kilder

Eksterne henvisninger 

 Officielt websted

GD
Små mellemklassebiler
Forhjulstrukne biler
Biler introduceret i 2011
Biler fra 2010'erne
Stationcars
Rhytidiadelphus

Rhytidiadelphus (Kransemos) er en slægt af mosser med seks arter i verden, hvoraf de tre findes i Danmark. Rhytidiadelphus betyder 'i slægt med Rhytidium'. Mosset Rhytidium rugosum henføres dog til sin egen familie og findes ikke i Danmark, men f.eks. på Øland i Sverige.

 Ulvefodkransemos Rhytidiadelphus loreus
 Plænekransemos Rhytidiadelphus squarrosus
 Stor kransemos Rhytidiadelphus triquetrus

Kilder 
 Smith, A. J. E. The Moss Flora of Britain and Ireland, 2004, Cambridge University Press, .
 Mogensen, G.S. & Goldberg, I. Danske og latinske navne for mosser, der forekommer i Danmark, 2005. pdf-dokument

Mosslægter
Hylocomiaceae
Zamfara

Zamfara er en delstat i den nordvestlige del af Nigeria, med grænse til Niger mod nord; Mod syd grænser den til delstaten Niger og Kaduna, mod vest til Kebbi, mod nordøst til Katsina og mod sydøst til Kaduna. Befolkningen i Zamfara består hovedsageligt af Hausa og Fulani-folk. Den blev oprettet i 1996 og var tidligere en del af delstaten Sokoto. Zamfara er en af de delstater som har indført sharia. Sokotofloden løber gennem området.

Eksterne kilder og henvisninger 

 Delstatens officielle websted 

Nigerias delstater
Dansk-Vestindisk Rom Kompagni

Dansk-Vestindisk Rom Kompagni er en udløber af Det Kongelige Danske octroyerede Vestindiske Handelsselskab stiftet i 1778, som beskæftiger sig i dag med eksport og produktion af bl.a. A.H. Riise Rom fra de tidligere Dansk Vestindiske øer, i dag US Virgin Islands.

Det Kongelige Danske octroyerede Vestindiske Handelsselskab blev stiftet for at udnytte de gunstige krigskonjunkturer for handel og søfart under det neutrale Dannebrog etableredes i 1778 Vestindisk Handelsselskab. Dette foretagende drev handel først og fremmest på Dansk Vestindien, desuden forpagtede det tolden på Sankt Thomas og Sankt Jan, ligesom det forpagtede told og konsumtion af al den kaffe, sukker og rom, som importeredes til Danmark-Norge. Aktieselskabet lededes af en direktion og af administrationer i henholdsvis København og Sankt Thomas.

Eksterne henvisninger 
 A.H. Riise Rum's hjemmeside

Virksomheder i København
Etableret i 1778
Kaffevirksomheder i Danmark
Dansk Vestindien
Spiritusvirksomheder i Danmark
Wrust

Wrust er et sydafrikansk hardcore/metal band fra Botswana dannet af Stux Daemon i 2000.

Dødsmetalgrupper
Black metal-grupper
Groove metal-grupper
Metalgrupper fra Sydafrika
Musikgrupper fra 2000
Oxycocco-Sphagnetea

Oxycocco-Sphagnetea (højmose- og hedemosesamfund) er en klasse af plantesamfund, der findes på tuerne og det flade tæppe af Tørvemosser i alle højmoser på den nordlige halvkugle. Højmoserne er kendetegnet ved at være vedvarende fugtige, sure og mineralfattige og ved at mangle tilstrømning af overfladevand. Mosernes fugtighed skyldes derfor alene nedbør og langsom afdræning.

Sammensætningen af arter i plantesamfundene er meget ensartet, og den er på den ene side betinget af tørvemossernes evne til at løfte vand op over grundvandsniveauet. Derved skabes den velkendte højmoseprofil, som med årene hæver sig op over det omgivende, flade landskab. På den anden side er det en betydningsfuld faktor, at planterne har mykorrhiza-samliv med flere forskellige svampe, der klarer forsyningen med mineraler i den meget fattige jordbund.

Klassificering 
Klassen rummer de kendte højmosesamfund:

 Klasse: Oxycocco-Sphagnetea (Højmoser og hedemoser)
 Orden: Sphagnetalia magellanici (Rød Tørvemosordenen)
 Samfund: Sphagnion magellanici (Rød Tørvemossamfund)
 Orden: Erico-Sphagnetalia papillosi (Klokke-Lyng-Tørvemosordenen)
 Samfund: Ericion tetralicis (Klokke-Lyngsamfund)

Karakterplanter 
De følgende anses for at være karakteristiske for nordlige og dermed danske højmoser:

 Rosmarinlyng (Andromeda polifolia)
 Dværgbirk (Betula nana)
 Hedelyng (Calluna vulgaris)
 Fåblomstret star (Carex pauciflora)
 Læderløv (Chamaedaphne calyculata)
 Rensdyrlav (Cladonia spp.)
 Rundbladet soldug (Drosera rotundifolia)
 Tuekæruld (Eriophorum vaginatum)
 Mosepost (Rhododendron tomentosum)
 Rødgrenet tørvemos (Sphagnum angustifolium)
 Rustbrun tørvemos (Sphagnum fuscum)
 Rød tørvemos (Sphagnum magellanicum)
 Tranebær (Vaccinium oxycoccos)

Noter

Litteratur 
 Heinz H. Ellenberg: Vegetation Ecology of Central Europe, 4. udg. , 2009, 
 Reinhold Tüxen, Kazue Fujiwara og A. Miyawaki: Eine erweiterte Gliederung der Oxycocco-Sphagnetea, 1972.

Eksterne links 
 Vegetation Science Group: Oxycocco-Sphagnetea - internetudgave af Milan Chytrý (udg.): Vegetace České republiky 1. Travinná a keříčková vegetace, 2007, 
 European Environment Agency: Eine erweiterte Gliederung der Oxycocco-Sphagnetea - kort oversigt over klassens karakterplanter på , trods den tyske titel!
 Fred J.A. Daniëls: Vegetation of the Angmagssalik district, Southeast Greenland, IV. Shrub, dwarf shrub and terricolous lichens  - sproget oversigt over de plantesamfund, der blev fundet ved undersøgelser i 1968-69. Udkommet i bogform med samme forfatter og titel, 1982,

Se også 
 Højmose
 Våd hede

Plantesamfund
AKKS

Amatørernes Kunst & Kultur Samråd (AKKS) er en dansk paraplyorganisation for landsdækkende og regionale kunst- og kulturorganisationer på amatørniveau.

1958 stiftedes Fællesrådet for aktive sang- og musikamatører i Danmark. Dette fællesråd blev dog ikke den samlende faktor for amatørmusikken i Danmark, men i stedet for al amatørkulturvirksomhed, da det 1974 ved et samarbejde mellem især Arne Aabenhus, DATS, og Johan Bentzon, DAOS, blev til Samrådet for Amatørkor, -orkestre og -teatre. Fra 1998 med navnet Amatørernes Kunst & Kultur Samråd (AKKS).

Formænd: 1994-2003 Helge Birck Pedersen; fra 2003 Villy Dall. Sekretariatsleder er siden 2010 Susan Fazakerley.

AKKS's formål er ved kunst- og kulturbestemte aktiviteter og initiativer at styrke det frivillige foreningsarbejde som led i den folkelige oplysning.

Det kan bl.a. ske ved: at styrke amatørkulturens udbredelse og udvikling; at styrke samarbejdet mellem organisationerne; at skabe dialog mellem amatører og professionelle; at skabe kontakt mellem praktikere og forskere; at samordne og koordinere fælles interesser over for offentlige instanser; at skabe kulturpolitisk debat; at koordinere amatørkulturens aktiviteter på tværs af faggrænser og med beslægtede kulturorganisationer/samråd/netværk m.m.; at tage del i internationalt samarbejde under tilsvarende formål og organisationsform.

AKKS er bl.a. medlem af AMATEO - det europæiske netværk for kulturelle aktiviteter.

Som medlemmer af AKKS optages landsdækkende organisationer, repræsenterende foreninger, der på amatørniveau beskæftiger sig med kunst- og kulturbestemte udtryksformer.

Bestyrelsen kan endvidere efter ansøgning beslutte at inddrage institutioner, organisationer, foreninger eller enkeltpersoner i Samrådets arbejde, selvom disse ikke lever op til kravet om at være landsdækkende organisationer eller repræsenterende foreninger. 
Ved positiv behandling optages ansøgeren som associeret medlem i AKKS. Associerede medlemmer har ikke stemmeret på det årlige repræsentantskabsmøde og kan ikke stille op til bestyrelsen, men behandles i øvrigt på lige fod med Samrådets medlemmer og kan deltage i alle Samrådets aktiviteter.

AKKS modtager årligt driftsstøtte fra Kulturministeriet.

Organisationens hjemmeside: http://www.akks.dk 

Engelsksproget gennemgang af amatørkultur i Danmark: http://www.culturalpolicies.net/web/denmark.php?aid=841 

Organisationer fra Danmark
Wieliczka saltmine

Wieliczka saltmine () er en saltmine i Wieliczka i det sydlige Polen i nærheden af storbyen Kraków. Minen åbnedes i 1200-tallet, og udvandt husholdningssalt uafbrudt frem til 2007, som én af verdens ældste igangværende saltminer. Fra sin begyndelse og op gennem tiden blev den kongelige mine drevet af saltmineselskabet Żupy krakowskie. Den kommercielle minedrift blev nedlagt i 1996 på grund af lave priser på salt samt oversvømninger af mineskakterne.

I dag er saltminen en stor turistattraktion, og siden 1978 står Wieliczka saltmine opført på UNESCOs Verdensarvsliste. Minens attraktioner består blandt andet af dusinvis af statuer, tre kapeller og en komplet katedral, der er blevet skåret ud i saltsten. De ældste skulpturer er blevet fornyet af nye udskæringer af samtidige kunstnere. Omkring 1,2 millioner mennesker besøger Wieliczka saltmine årligt.

Referencer

Eksterne henvisninger 

 Officiel hjemmeside 

 https://muzeum.wieliczka.pl/en

Polens geografi
Saltminer
Verdensarvsområder i Polen
Museer i Polen
Gusau

Gusau er hovedbyen i den nigerianske delstat Zamfara, beliggende i den nordvestlige del af landet. Byens indbyggertal er i 2012 anslået til 147.034 mennesker .

Gusau ligger ved floden Sokoto. Indbyggerne er muslimske hausa og fulanifolk, der i 1999 indførte sharia i området. 1. Oktober 2006 var der i nærheden et dæmningsbrud der kostede 40 mennesker livet. 

Gusau og dens omgivelser udgør et af 14 Local Government Areas (LGA) i delstaten Zamfara med et areal på 3.364,41 km². Ved den forrige folketælling i 1991 havde LGAet 259.336 indbyggere og en befolkningstæthed på 77 indb/km². I selve byen boede 132.393 mennesker.

Eksterne kilder og henvisninger 

Byer i Nigeria
Per Ovesen

Per Ovesen (født 1951) er en tidligere dansk atlet medlem af IFK Aalborg. Han blev nummer 21 med 6941 point ved EM i tikamp i Helsingfors 1971 og satte sin peronlige rekord ved DM på Østerbro Stadion samme år, da han blev nummer to efter Steen Smidt-Jensen. Året efter vandt Ovesen det danske tikampsmesterskab. Per Ovesen slog den daværende nordiske juniorrekord i 1969/70 med 7.098 point, som senere blev øget til 7.181 point i 1971. Rekorden blev overtaget efter en finne som havde haft rekorden i cirka ti år. Et par år efter gled rekorden over til en svensker.

Danske mesterskaber 
  1972 Tikamp 6237 point
  1971 Tikamp 7181p (nytabel 6995 p) (Serie: 11,3-6,78-13,86-1,85-5,11-15,6-43,45-3,90 50,78-44,25)

Personlige rekorder 
 100 meter: 11,0 s, Skive Stadion 13. juli 1971
 400 meter: 50,2 s, Århus Stadion 28. juli 1973
 110 meter hæk: 15,4 s, Papendal, Holland 9. juli 1972
 200 meter hæk: 27,3 s, Skovdalen Atletikstadion, Aalborg 14.juli 1968
 400 meter hæk: 56,2 s, Scheessel, Vesttyskland 18. juli 1971
 Længdespring: 7,04 m, Olympiastadion, Helsinki, Finland 11. august 1971
 Stangspring: 4,00 m, Olympiastadion, Helsinki, Finland 12. august 1971
 Kuglestød: 14,74 m, Skovdalen Atletikstadion, Aalborg 13. oktober 1973
 Diskoskast: 43,80 m, Skovdalen Atletikstadion, Aalborg 12. juni 1973
 Femkamp: 3442 point, Grenå 15. juli 1972
 Tikamp: 6995 point, Østerbro Stadion 10-11. juli 1971 (Serie: 11,3-6,78-13,86-1,85-5,11-15,6-43,45-3,90 50,78-44,25)

Referencer

Eksterne henvisninger 
 DAF i tal – Per Ovesen 
 Per Ovesen, statletik.dk

Mangekæmpere fra Danmark
Atleter fra IFK Aalborg
Alphonso (mango)

Alphonsomango (Mangifera indica ‘Alphonso’) er én af flere indiske mangoarter. Den er opkaldt efter Afonso de Albuquerque, en portugisisk general som var med til at oprette de portugisiske kolonier i Indien i 1500-tallet.

Alphonso-mango vurderes ofte til at være blandt de bedste mangoer, når det kommer til sødme og smag. Det er også en af de dyreste mangoarter. Den holder sig frisk i en uge efter den er modnet, hvilket muliggør eksport. Den dyrkes primært i det vestlige Indien. Frugten vejer mellem 150 og 300 gram. Sæsonen for Alphonsomango er forholdsvis kort (april til juni) og det meste af året fås den kun som konserves eller frostvare.

I Danmark kan den normalt kun købes hos grønthandlere og ikke i supermarkeder.

Referencer 

Frugter
Seden Skole

Seden Skole ligger i Seden, en tidligere landsby, som i dag er en bydel i Odense. Skolen blev flyttet til sin nuværende placering på Bullerupvej 30 i 1956. I dag går der ca. 600 elever, fordelt på 10 årgange i 27 klasser.30 % af eleverne er tosprogede.

Sprogpolitik 
Skolen har fået landsdækkende medieopmærksomhed for sin sprogpolitik, efter at den i 2009 indførte en regel om, at det var forbudt for eleverne at tale andre sprog end dansk indbyrdes i frikvartererne, hvis der var nogen tilstede, som ikke forstod det pågældende sprog. Skolelederen Carsten Høyer forklarede i 2016 til Berlingske, at "Dansk er skolens fællessprog, men hvis der sidder nogle tosprogede elever og taler indbyrdes på deres modersmål i et frikvarter, så er der ingen, som har ondt af det. Der må gerne tales andet end dansk, men ikke hvis der er nogen tilstede, som ikke forstår det talte sprog". Reglen blev indført på baggrund af tidligere episoder, hvor det havde skabt utryghed, at nogle elever i konfliktsituationer havde slået over i arabisk.

Andet 
I 2017 blev skolen udnævnt til "Årets bedste MOT-skole" blandt de danske skoler, der deltager i det norsk-inspirerede arbejde MOT for trygge ungdomsmiljøer.

I 2016 havde en grupper personer planer om at oprette en friskole i Seden, men planerne er foreløbig ikke blevet realiseret.

Referencer

Eksterne henvisninger 

Skolens hjemmeside 

Folkeskoler i Odense Kommune
Inger Husted

Inger Husted (født 1947) er en tidligere dansk atlet medlem af Skive IK og fra 1966 i AGF. Hun blev nummer 17 med 1,60 ved EM i højdespring 1966.

Husted fik sit gennembrud som 15-årig da hun i en holdkamp på Holstebro Stadion forbedrede den danske ungdomsrekord i højdespring ved at slå Skovbakkens Lizzi Andersens gamle rekord fra 1956 på 1,58 med en centimeter. Året efter vandt hun sin første DM-medalje.

Danske mesterskaber 

  1967 Længdespring 5,56
  1966 Højdespring 1,60
  1964 Højdespring 1,58
  1963 Højdespring 1,58

Personlige rekorder 
 Højdespring: 1,70 1967

Eksterne henvisninger 
 DAF i tal – Inger Husted 

Højdespringere fra Danmark
Atleter fra AGF
Atleter fra Skive IK
Længdespringere fra Danmark